ฝ่ายค้าน ลั่น พรุ่งนี้ไม่ขอร่วมลงมติไม่ไว้วางใจ อัด รัฐบาลปิดกั้น
ที่ประชุมวิปฝ่ายค้าน ตั้งข้อสังเกตว่า ปิดประชุมวันนี้ถือเป็นเผด็จการที่แท้จริง ปิดกั้นฝ่ายค้านอภิปรายไม่ไว้วางใจรัฐมนตรี พรุ่งนี้ฝ่ายค้านไม่ขอเข้าร่วมลงมติไม่ไว้วางใจ เหตุญัตติไม่สมบูรณ์วันที่ 27 ก.พ. นายนิคม บุญวิเศษ หัวหน้าพรรคพลังปวงชนไทย กล่าวว่า อาจมีการฮั้วกันระหว่างฝ่ายรัฐบาล กับนายกรัฐมนตรี มองว่า เหตุใดถึงไม่สามารถเอื้อเฝื้อเวลาให้ได้ น่าสังเกตว่า อาจมีการหวังผลประโยชน์หลังจากนี้ ถือเป็นการใช้อำนาจเผด็จการปิดประชุมด้านนายสุทิน คลังแสง ประธานวิปฝ่ายค้าน กล่าวว่า ปกติยืดหยุ่นเวลาให้กันได้ เพราะปกติ ปิดประชุม เวลา 24.00 น. และบางวันยังเลยไปอีกหลายชั่วโมง ทั้งนี้ เมื่ออภิปรายไม่ครบจะไม่สามารถสรุปได้ จึงขอสงวนสิทธิ์ที่จะอภิปรายสรุป ซึ่งยังเหลือ ส.ส.อนาคตใหม่ ที่ยังไม่อภิปราย อีก 3 คน - ของพรรคเพื่อไทย อีก 2 คน ตรงนี้สามารถยืนยันได้อีกว่า ไม่ใช่การล้มมวยหรือกลั่นแกล้งพรรคอนาคตใหม่ ซึ่งสู้ถึงที่สุดแล้ว และเป็นความบังเอิญที่เกิดความคลาดเคลื่อนไม่ใช่บริหารเวลาไม่ลงตัว และไม่ได้เป็นสาเหตุที่พรรคอนาคตใหม่ ไม่เข้าร่วมประชุมในครั้งนี้นายสมพงษ์ อมรวิวัฒน์ ผู้นำฝ่ายค้าน ยืนยัน ไม่เกิดรอยร้าวระหว่างฝ่ายค้านกับอดีตพรรคอนาคตใหม่เรื่องนี้นายสุทิน ยังย้ำอีกว่า กับ อดีตพรรคอนาคตใหม่ทุกอย่างเกิดขึ้นเร็วโดยที่ยังไม่ได้คุยกัน คิดว่า หลังจากนี้สามารถกลับมาพูดคุยกันให้เข้าใจกันได้เช่นเดียวกันกับนายแพทย์ชลน่าน ศรีแก้ว ส.ส.น่าน พรรคเพื่อไทย กล่าวว่า ไม่เคยมีการปิดอภิปราย หากยังอภิปรายรัฐมนตรีไม่ครบ ซึ่งในเวลา 19.00 น. หากยืดหยุ่นให้อภิปรายต่อคิดว่า ไม่เกิน 1 ชั่วโมง ก็แล้วเสร็จ ซึ่งครั้งนี้ถือเป็นครั้งแรกในประวัติศาสตร์ ที่ปิดกั้นไม่ให้อภิปราย และเป็นการกระทำที่เอาเปรียบทางฝั่งเสียงข้างน้อย และปิดประชุมทันทีพร้อมยืนยันไม่ได้ทำร้ายพรรคอนาคตใหม่ ไม่ได้ปิดกั้นหรือพูดคุยตกลงกันกับฝั่งรัฐบาลตามที่อดีตพรรคอนาคตใหม่ตั้งข้อสังเกตซึ่งในวันพรุ่งนี้พรรคร่วมฝ่ายค้านทั้งหมด จะไม่ร่วมโหวตลงมตินี้ พร้อมให้สื่อมวลชนกับตาดูว่า คะแนนโหวตทั้ง 6 รัฐมนตรี จะมีคะแนนที่เท่ากันหากไม่เท่ากันแปลว่า มีความแตกแยกภายในพรรคฝั่งรัฐบาล หมอชลน่านกล่าวปิดท้ายที่ นายวันมูหะมัดนอร์ มะทา หัวหน้าพรรคประชาชาติ กล่าวอีกว่า สาเหตุที่จะไม่เข้าร่วมสังฆกรรม เพราะญัตติดังกล่าวไม่สมบูรณ์ ยังอภิปรายไม่ครบทุกคน ไม่สามารถสรุปญัตติดังกล่าวได้
ที่ประชุมวิปฝ่ายค้าน ตั้งข้อสังเกตว่า ปิดประชุมวันนี้ถือเป็นเผด็จการที่แท้จริง ปิดกั้นฝ่ายค้านอภิปรายไม่ไว้วางใจ รัฐมนตรี พรุ่งนี้ฝ่ายค้านไม่ขอเข้าร่วมลงมติไม่ไว้วางใจ เหตุ ญัตติไม่สมบูรณ์ 
อภิปรายไม่ไว้วางใจ,อภิปรายไม่ไว้วางใจ 2563,ประชุมสภา,ฝ่ายค้าน,ไม่ลงมติไม่ไว้วางใจ,เผด็จการ,อนาคตใหม่,ข่าวทั่วไป